318.24 REGOLAMENTI DWAR ŻIEDA PERĊENTWALI FIR-RATA TA’ PENSJONI KONTRIBUTORJA GĦALL-IRTIRAR L-AVVIŻ LEGAL 289 of 2016. L-AVVIŻ LEGAL 289 of 2016. 1. Titolu. It-titolu ta’ dawn ir-regolamenti hu r-Regolamenti dwar Żieda Perċentwali fir-Rata ta’ Pensjoni Kontributorja għall-Irtirar. 2. (1) Kull persuna il li tissodisfa l-kundizzjonijiet tal-artikolu 64A tal-Att dwar is-Sigurtà Soċjali u li tagħżel li tibqa’ f’impjieg assigurabbli fis-settur privat jew taħdem għaliha nnifisha ma tieħux il-pensjoni msemmija fl-artikolu 64A tal-imsemmi Att meta ikollha dritt għaliha. (2) L-imsemmija pensjoni għandha tkun qegħda tiġi rrinunzjata għal mhux inqas minn sena mid-data meta l-persuna jkollha dritt għaliha u tibqa f’impjieg assigurabbli fis-settur privat jew taħdem għalih a nnifisha. 3. Rati perċentwali miżjuda. Kull persuna li tirrinunzja għal penjsoni msemmija għal mhux inqas minn sena mid-data meta ssir eliġibbli tibda tibbenefika minn żieda fir-rata tal-pensjoni mid-data meta tiddeċiedi li tibda tirċievi l-pensjoni msemmija kif ġej: (a) żieda ta’ 5 % jekk tieħu l-pensjoni wara sena; (b) żieda ta’ 10.5 % jekk tieħu l-pensjoni wara sentejn; (ċ) żieda ta’ 16.5 % jekk tieħu l-pensjoni wara tlett snin; u (d) żieda ta’ 23 % jekk tieħu l-pensjoni wara erba’ snin. 4. Kalkolu ta' kif tinħadem iż-żieda perċentwali. Meta jsir il-kalkolu għall-finijiet li jiġi stabbilit l-ammont addizzjonali skont ir-rata bil-perċentwali miżjuda għandu jitqies dan li ġej: (a) is-sena li fiha l-pensjoni kienet dovuta; (b) ir-rata ta’ pensjoni li kienet dovuta; u (ċ) in-numru ta’ snin li ma tulhom il-pensjoni ma tħallsitx. 5. Kundizzjonijiet oħra dwar kif titħallas din iż-żieda. Kap. 318. (1) L-ammont addizzjonali li jirriżulta skont ir-regolament 4 jibqa’ fiss u jibqa’ jitħallas b’żieda mar-rata tal-pensjoni hekk kif maħduma kull sena skont fit-Taqsima V tal-Att dwar is-Sigurtà Soċjali. (2) Kap. 318. Kap. 318. L-ammont addizzjonali skont is-sub regolament (1) jista’ jitħallas lis-superstiti tal-benefiċjarju jekk is-superstiti jibbenefika minn pensjoni skont fit-Taqsima IV tal-Att dwar is-Sigurtà Soċjali mħallsa wara l-mewt tal-benefiċjarju.